

**JURBARKO RAJONO SAVIVALDYBĖS ADMINISTRACIJOS**

**ŠVIETIMO SKYRIAUS VEDĖJAS**

|  |
| --- |
| **įsakymas** |
| **dėl pritarimo JURBARKO RAJONO PRADINIŲ KLASIŲ MOKINIŲ DAINŲ, ŠOKIŲ IR PIEŠINIŲ KONKURSŲ NUOSTATŲ ProjektAMS** |

2013 m. sausio 14 d. Nr. ŠS 6 – 19

Jurbarkas

Atsižvelgdamas į Jurbarko rajono pradinių klasių mokytojų metodinės tarybos metinę veiklos programą: p r i t a r i u:

1. Jurbarko rajono pradinių klasių mokinių dainų šventės „Linksmasis dainų traukinukas“ nuostatų projektui (pridedami);

2. Jurbarko rajono pradinių klasių mokinių šokių šventės nuostatų projektui (pridedami);

3. Jurbarko rajono pradinių klasių mokinių piešinių konkurso ,,Svečiuose lietuvių pasaka“ nuostatų projektui (pridedami).

Švietimo skyriaus vedėjo pavaduotoja,

pavaduojanti vedėją Genovaitė Pocevičienė

Parengė

Zita Tytmonienė

2013-01-14

PRITARTA**:**

Jurbarko rajono savivaldybės administracijos

švietimo skyriaus vedėjo pavaduotoja,

pavaduojanti vedėją

2013 m. sausio 14 d. įsakymu Nr. ŠS6- 19

**RESPUBLIKINĖS**

**PRADINIŲ KLASIŲ MOKINIŲ DAINŲ DIENOS „LINKSMASIS DAINŲ TRAUKINUKAS 2013 “NUOSTATAI**

I. BENDROSIOS NUOSTATOS

1. Pradinių klasių mokinių chorų šventė yra neformaliojo vaikų ugdymo renginys.

2. Švente siekiama:

2.1. skatinti įprasminti turimus ir norimus lavinti muzikinius gebėjimus;

2.2. siekti, kad mokiniai patirtų muzikavimo, kūrybos, atlikimo ir saviraiškos džiaugsmą;

2.3. skatinti kolektyvus pabendrauti, susidraugauti su dainuojančiais pradinukų kolektyvais, keistis programomis, kurti šventes;

2.4. ugdyti mokinių sceninę laikyseną;

2.5. ugdyti meilę savo tėvynei. Puoselėti dainų švenčių tradiciją.

3. Šventę organizuoja rajono pradinių klasių mokytojų metodinė taryba ir Jurbarko Vytauto Didžiojo pagrindinė mokykla.

4. Dalyvauja jaunučių chorai.

II. VIETA IR LAIKAS

5. Šventė vyks 2013m. vasario 7 d. 11.00 val. Jurbarko Vytauto Didžiojo pagrindinėje mokykloje.

6. Repeticijos vyks 2013 m. vasario 7 dieną . Chorų repeticijos pagal pageidavimą nuo 9.00 val.; bendra repeticija -10.00 val.

III ŠVENTĖS PROGRAMA

7. Repertuaras. Kiekvienas choras pasiruošia atlikti savo meistriškumą atitinkančią dainą ir tris bendras dainas:

7.1. „Linksmasis traukinukas“ Muzika ir eilės A. Girkantaitė.

7.2. „Traukinys“ Muzika G. Kalinas, eilės R .Skučaitė.

7.3. „Gera būti kartu“ Muzika J. Siurbys, eilės Z. Sadauskaitė.

8. Bendrųjų dainų natas ir pritarimą galima rasti internete adresu http://pradinisjurbarkas.jimdo.com/

IV. APDOVANOJIMAS

9. Šventės dalyviams įteikiami atminimo suvenyrai.

V. REGISTRACIJA

10. Pageidaujančius dalyvauti šventėje kviečiame registruotis iki 2013 m. vasario 01d. elektroniniu laišku adresu [mbuitkuviene@gmail.com](mailto:mbuitkuviene@gmail.com) (priedas Nr. 1).

11. Telefonas pasiteirauti: Monika Buitkuvienė 861844753.